Fieseler Fi 167

Το Fieseler Fi 167 ήταν γερμανικό διπλάνο τορπιλοπλάνο-βομβαρδιστικό κάθετης εφόρμησης/αναγνωριστικό το οποίο αναπτύχθηκε για να επιχειρεί από τα αεροπλανοφόρα της κλάσης Graf Zeppelin. Εν τέλει η ναυπήγηση των πλοίων αυτών ακυρώθηκε και παρέμειναν ημιτελή. Κατά συνέπεια κατασκευάστηκε πολύ μικρός αριθμός Fi 167.

Σχεδιασμός και ανάπτυξη
Στις αρχές του 1937 το Υπουργείο Αεροπορίας του Ράιχ () εξέδωσε προδιαγραφή που περιέγραφε ένα τορπιλοπλάνο-βομβαρδιστικό που θα επιχειρούσε από το πρώτο γερμανικό αεροπλανοφόρο, το Graf Zeppelin, η ναυπήγηση του οποίου είχε αρχίσει στα τέλη του 1936. Η προδιαγραφή απευθύνονταν στις εταιρείες Fieseler και Arado και περιέγραφε ένα διπλάνο ολομεταλλικής κατασκευής με μέγιστη ταχύτητα τουλάχιστον 300 km/h, εμβέλεια τουλάχιστον 1000 km και την ικανότητα να πραγματοποιεί επιθέσεις εξαπολύοντας τορπίλες αλλά και ως βομβαρδιστικό κάθετης εφόρμησης.Green 1970, p. 37. Στα μέσα του 1938 η πρόταση της Fieseler είχε πλέον αποδειχθεί ανώτερη από το ανταγωνιστικό Arado Ar 195.Smith and Kay 1972, p. 147.

Το αεροσκάφος ξεπέρασε κατά πολύ τις προσδοκίες καθώς ήταν εξαιρετικό στον χειρισμό και μπορούσε να μεταφέρει περίπου διπλάσιο φορτίο από το απαιτούμενο. Όπως και το πιο γνωστό αεροσκάφος της εταιρίας, το Fieseler Fi 156 Storch, το Fi 167 είχε πολύ καλά πτητικά χαρακτηριστικά σε χαμηλές ταχύτητες.

Κατασκευάστηκαν δύο πρωτότυπα ( και V2) και στη συνέχεια δώδεκα αεροσκάφη προπαραγωγής  στα οποία ενσωματώθηκαν λίγες τροποποιήσεις σε σχέση με τα πρωτότυπα.

Επιχειρησιακή ιστορία

Γερμανία
Δεδομένου ότι το Graf Zeppelin δεν αναμενόταν να ολοκληρωθεί πριν από το τέλος του 1940, η ένταξη των Fi 167 σε παραγωγή ήταν χαμηλής προτεραιότητας. Το 1940 διακόπηκε η ναυπήγηση του αεροπλανοφόρου και κατά συνέπεια διακόπηκε και η παραγωγή των Fi 167. Όσα αεροσκάφη είχαν ολοκληρωθεί ήδη εντάχθηκαν σε υπηρεσία με την Luftwaffe, συγκεκριμένα με το σμήνος αξιολόγησης/δοκιμών Erprobungsgruppe 167 που παρέλαβε εννέα Fi 167 και μεταφέρθηκε στην κατεχόμενη Ολλανδία όπου πραγματοποιήθηκαν δοκιμές σε παράκτιο περιβάλλον.

Το 1942 αποφασίστηκε να συνεχιστεί η ναυπήγηση του Graf Zeppelin, όμως αποφασίστηκε να χρησιμοποιηθεί το Ju 87C ως αναγνωριστικό-βομβαρδιστικό. Τα εννέα Fi 167 στάλθηκαν πίσω στο Ράιχ στα μέσα του 1943. Έπειτα πωλήθηκαν στην Κροατία, στο καθεστώς των Ούστασε.Lisko, T. and Canak, D., Hrvatsko Ratno Zrakoplovstvo u Drugome Svejetskom Ratu (Η Κροατική Αεροπορία στον Δεύτερο Παγκόσμιο Πόλεμο) Ζάγκρεμπ, 1998

Τα υπόλοιπα αεροσκάφη που κατασκευάστηκαν χρησιμοποιήθηκαν από το Γερμανικό Ινστιτούτο για την μελέτη της Αεροπλοΐας () στο Μπούντβαϊς ()Η πόλη Τσέσκε Μπουντεγιόβιτσε στη Τσεχία. στην κατεχόμενη Τσεχοσλοβακία. Τα αεροσκάφη αυτά αξιοποιήθηκαν στην δοκιμή διάφορων διατάξεων συστημάτων προσγείωσης.Smith and Kay 1972, p. 148.

Κροατία
Η δυνατότητα των Fi 167 να προσγειώνονται σε πολύ περιορισμένες εκτάσεις καθώς και να μεταφέρουν αξιόλογο φορτίο τα καθιστούσε ιδανικό για τη μεταφορά πυρομαχικών και άλλων εφοδίων στις πολιορκημένες από τους παρτιζάνους δυνάμεις του λεγόμενου «ανεξάρτητου» φασιστικού κράτους της Κροατίας. Τα Fi 167 αξιοποιήθηκαν σε αυτόν τον ρόλο από άφιξή τους τον Σεπτέμβριο του 1944 μέχρι το τέλος του πολέμου.

Στις 10 Οκτωβρίου 1944, κατά τη διάρκεια μιας τέτοιας αποστολής κοντά στην πόλη Σίσακ, ένα κροατικό Fi 167 με χειριστή τον «άσσο» πιλότο Μπόζινταρ ΜπαρτούλοβιτςSavic and Ciglic, 2002, p. 67. δέχτηκε επίθεση από πέντε μαχητικά Mustang Mk III της RAF. Οι πιλότοι τριών εξ αυτών δήλωσαν την κατάρριψη ενός «μονοκινητήριου διπλάνου, πιθανώς ενός Fi 167» πάνω από το χωριό Μάρτινσκα Βες. Ο Μπαρτούλοβιτς τραυματίστηκε στο κεφάλι και το αεροσκάφος έπιασε φωτιά, αλλά ο πολυβολητής του Μπάρτουλοβιτς, Μάτε Γιουρκόβιτς, δήλωσε την κατάρριψη ενός από τα βρετανικά Mustang πριν εγκαταλείψει το αεροσκάφος του. Οι βρετανικές αναφορές ανέφεραν ότι ένα αεροσκάφος δέχτηκε πλήγμα στην αερομαχία και καταστράφηκε όταν πραγματοποίησε αναγκαστική προσγείωση. Πιθανόν αυτή να ήταν μία από τις τελευταίες καταρρίψεις αεροσκάφους από διπλάνο στον Β΄ Παγκόσμιο Πόλεμο.Savic and Ciglic, 2002, p. 68.

Χρήστης
 Καθεστώς των Ούστασε

 Γερμανία
 Luftwaffe
 Kriegsmarine

Δείτε επίσης

 Αεροσκάφη που σχετίζονται με την ανάπτυξη του Fi 167
 Fieseler Fi 156

 Συγκρίσιμα αεροσκάφη
 Fairey Swordfish
 Fairey Albacore
 Arado Ar 195

 Κατάλογοι
 Κατάλογος αεροσκαφών του Β' Παγκοσμίου Πολέμου

 Σημειώσεις 

Παραπομπές

Βιβλιογραφία
 Green, William. Warplanes of the Third Reich. New York: Doubleday, 1972. .
 Lisko, T. and Canak, D., Hrvatsko Ratno Zrakoplovstvo u Drugome Svejetskom Ratu (The Croatian Airforce in the Second World War) Zagreb, 1998. 

 Savic, D. and Ciglic, B. Croatian Aces of World War II Osprey Aircraft of the Aces - 49, Oxford, 2002 .



Εξωτερικοί σύνδεσμοι


Fi-167
Κατηγορία:Εμβολοκινητήρια στρατιωτικά αεροσκάφη
Κατηγορία:Βομβαρδιστικά κάθετης εφόρμησης
Κατηγορία:Αεροσκάφη ναυτικής αεροπορίας
Κατηγορία:Αεροσκάφη του Β' Παγκοσμίου Πολέμου
Κατηγορία:Αναγνωριστικά αεροσκάφη